Gimė 1979 m. rugpjūčio 12 d. Rokiškyje. 1996 m. baigė Pasvalio raj. Saločių vidurinę mokyklą (dabar Saločių Antano Poškos pagrindinė mokykla). 2001 m. baigė Vilniaus universiteto Gamtos mokslų fakultetą, įgijo biologijos bakalauro kvalifikacinį laipsnį, 2003 m. – biologijos magistro kvalifikacinį laipsnį, 2005 m. – mokytojo profesinę kvalifikaciją.
2003–2012 m. – Vėliučionių vaikų socializacijos centro auklėtoja, biologijos mokytoja; 2010–2014 m. – Gamtos tyrimų centro Hidrobotanikos laboratorijos Vandens ekotoksikologijos sektoriaus vyr. laborantė, jaunesnioji mokslo darbuotoja, nuo 2014 m. – Vandens ekotoksikologijos laboratorijos jaunesnioji mokslo darbuotoja, mokslo darbuotoja.
2015 m. Gamtos tyrimų centre apgynė daktaro disertaciją „Vario oksido nanodalelių suspensijų sukeliami biologiniai efektai Nitellopsis obtusa (Desv.) J. Groves.“1.
Išspausdino šešis mokslinius straipsnius.
Dalyvavo mokslinėse konferencijose Graikijoje, JAV, Šveicarijoje, Lenkijoje.
2013 ir 2014 m. suteikta Lietuvos mokslų akademijos doktoranto stipendija.
Lietuvos augalų fiziologų draugijos narė.
Nuorodos
1 Gylytė B. Biological effects induced by the suspensions of copper oxide nanoparticles in the cells of Nitellopsis obtusa (desv.) J. Groves = Vario oksido nanodalelių suspensijų sukeliami biologiniai efektai Nitellopsis obtusa (desv.) J. Groves ląstelėms : summary of doctoral dissertation. – Vilnius, 2015. – 44 p.